คณะแพทยศาสตร์ มหาวิทยาลัยเชียงใหม่ ได้มีโครงการจัดตั้งศูนย์ปลูกถ่ายตับของภาคเหนือขึ้น เมื่อเดือนธันวาคม พ.ศ.2551 เพื่ออะไร
คณะแพทยศาสตร์ มหาวิทยาลัยเชียงใหม่ ได้มีโครงการจัดตั้งศูนย์ปลูกถ่ายตับของภาคเหนือขึ้น เพื่อช่วยเหลือผู้ป่วยระยะสุดท้ายของโรคที่มีภาวะตับวาย ซึ่งผู้ป่วยเหล่านี้จะเสียชีวิตในระยะเวลาอันสั้นเนื่องจากภาวะตับวาย

การผ่าตัดเปลี่ยนตับจึงได้นำมาใช้เพื่อต่อชีวิตให้ผู้ป่วยได้มีชีวิตที่ยืนยาวและมีคุณภาพขึ้น ซึ่งปัจจุบันวิวัฒนาการของการปลูกถ่ายตับได้พัฒนาแพร่หลายไปอย่างมาก อัตราการอยู่รอดหลังผ่าตัดโดยเฉลี่ยในระยะ 5 ปี มีมากกว่าร้อยละ 80 และมีภาวะแทรกซ้อนหลังผ่าตัดที่ลดลง

เนื่องจากภาวะการขาดแคลนผู้บริจาคอวัยวะ จากภาวะสมองตายในประเทศไทยมีจำนวนที่ต่ำมาก เมื่อเทียบกับสัดส่วนผู้ป่วยที่รอการเปลี่ยนอวัยวะ ดังนั้นจึงมีความจำเป็นต้องรับบริจาคอวัยวะจากผู้บริจาคที่ยังมีชีวิต ซึ่งเป็นบุคคลภายในครอบครัวหรือญาติพี่น้องที่มีความเกี่ยวข้องกัน จะช่วยลดอัตราการตายจากการรออวัยวะของผู้รับบริจาคและลดภาวะแทรกซ้อนหลังการผ่าตัดลงได้มาก เนื่องจากผู้รับบริจาคอวัยวะสามารถได้ตับมาเปลี่ยนได้อย่างรวดเร็ว และมีการเข้ากันของเนื้อเยื่อได้ดีมากขึ้น

รศ.นพ.นิเวศน์ นันทจิต เปิดเผยว่า ทีมของคณะแพทย์ฯ ประกอบด้วย รศ.นพ.ณัฐพงษ์  อัครผล, ผศ.นพ.สุรพงษ์  หล่อสมดี, อ.นพ.วีระวร อริยขจร ประสบความสำเร็จในการผ่าตัดปลูกถ่ายตับจากแม่สู่ลูกเป็นรายแรกของภาคเหนือ เมื่อเดือนธันวาคม พ.ศ.2551
ศัลยศาสตร์ (ศัลยศาสตร์) - Surgery